pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พบกับ 3 โครงการใหญ่หลังปีใหม่ สร้างคนไทยแข็งแรงออกกำลังกายตามไลฟ์สไตล์
วันพฤหัสบดีที่ 19 ธันวาคม 2562
พบกับ 3 โครงการใหญ่หลังปีใหม่ สร้างคนไทยแข็งแรงออกกําลังกายตามไลฟ์สไตล์
กระทรวงสาธารณสุข จับมือภาคีเครือข่ายขับเคลื่อนโยบายส่งเสริมการออกกําลังกาย เปิดตัว 3 โครงการใหญ่ “1 ล้านครอบครัวไทยออกกําลังกายเพื่อสุขภาพ” “ท้าไทย...ก้าวไกลโรค” และ “ส่งเสริมการออกกําลังกายอย่างยั่งยืนระดับประเทศ” Kick Off หลังปีใหม่
กระทรวงสาธารณสุข จับมือภาคีเครือข่ายขับเคลื่อนโยบายส่งเสริมการออกกําลังกาย เปิดตัว 3 โครงการใหญ่ “1 ล้านครอบครัวไทยออกกําลังกายเพื่อสุขภาพ” “ท้าไทย...ก้าวไกลโรค” และ “ส่งเสริมการออกกําลังกายอย่างยั่งยืนระดับประเทศ” Kick Off หลังปีใหม่ ตั้งเป้าคนไทย 1 ล้านครอบครัวออกกําลังกายเพื่อสุขภาพ ห่างไกลโรคอย่างยั่งยืน
วันนี้ (19 ธันวาคม 2562) ที่สํานักงานปลัดกระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุขให้สัมภาษณ์หลังการประชุมคณะกรรมการขับเคลื่อนนโยบายส่งเสริมการออกกําลังกาย ภายใต้โครงการ 1 ล้านครอบครัวไทยออกกําลังกายเพื่อสุขภาพ โดยมี แพทย์หญิงพรรณพิมล วิปุลากร อธิบดีกรมอนามัย นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ ผู้แทนจาก กรมการปกครอง กรมส่งเสริมการปกครองท้องถิ่น สํานักงานกองทุนสนับสนุนการสร้างเสริมสุขภาพ และหน่วยงานที่เกี่ยวข้องเข้าร่วมประชุม
ดร.สาธิต กล่าวว่า นโยบายหลักของกระทรวงสาธารณสุขคือการส่งเสริมและรณรงค์ให้คนไทยออกกําลังกาย โดยให้ชุมชนเป็นฐานในการสร้างสุขภาวะที่ดี มีความรอบรู้ด้านสุขภาพที่ถูกต้อง และส่งเสริมให้บุคลากรสาธารณสุขเป็นต้นแบบด้านสุขภาพ สอดคล้องกับนโยบายของรองนายกรัฐมนตรีและรัฐมนตรีว่าการกระทรวงสาธารณสุข “ลดรายจ่าย เพิ่มรายได้ ร่างกายแข็งแรง เศรษฐกิจประเทศแข็งแรง” ซึ่งในปี 2563 ได้จัดทํา 3 โครงการใหญ่ คือ “โครงการ 1 ล้านครอบครัวไทยออกกําลังกายเพื่อสุขภาพ” “โครงการท้าไทย...ก้าวไกลโรค” และ “โครงการส่งเสริมการออกกําลังกายอย่างยั่งยืนระดับประเทศ” ถ้าประชาชนแข็งแรงประเทศไทยจะเข็มแข็ง ช่วยลดความแออัดของโรงพยาบาล จึงมีการณรงค์ทั้งปี กระตุ้นให้คนไทยทั้งประเทศลุกขึ้นมาออกกําลังกายด้วยกลยุทธ์สร้างแรงจูงใจให้ทุกจังหวัด หรือหน่วยงานต่างๆ ลุกขึ้นมาท้าทายแข่งขันการออกกําลังกายหรือมีกิจกรรมทางกาย โดยใช้เทคโนโลยีบันทึกข้อมูลทางสุขภาพให้กับผู้ที่แข่งขันหลังลงทะเบียนเข้าร่วม มีการตั้งกองทุนทุกจังหวัด เพื่อให้เกิดการออกกําลังกายอย่างยั่งยืน โดยจะเชิญชวนรับสมัครตั้งแต่วันที่16 มกราคม 2563 เป็นต้นไป
ดร.สาธิต กล่าวต่อว่า ความคืบหน้าในการรณรงค์ออกกําลังกายในระยะที่ 1 (พฤษภาคม – กันยายน 2562) เป็นการรณรงค์ออกกําลังกายเพื่อสุขภาพทั่วประเทศด้วยคีตะมวยไทย 10 ท่า มีผู้ร่วมออกกําลังกาย 133,765 ครอบครัว 5,572 ชมรม องค์การปกครองส่วนท้องถิ่น 622 แห่ง ขณะนี้ อยู่ในการดําเนินงานระยะที่ 2 (ตุลาคม 2562 – กันยายน 2563) คือการขับเคลื่อนการออกกําลังกายโดยมีชุมชนเป็นฐานโดยผ่าน โรงพยาบาลส่งเสริมสุขภาพตําบล 9,826 แห่ง อาสาสมัครสาธารณสุขประจําหมู่บ้าน 1.05 ล้านคน และองค์การบริหารส่วนท้องถิ่น 7,852 แห่ง และ ระยะที่ 3 (ตุลาคม 2563 – กันยายน 2565) จะเป็นการติดตามการขับเคลื่อนการออกกําลังกายในชุมชน และสร้างความรอบรู้ด้านสุขภาพด้านการออกกําลังกาย รวมถึงการพัฒนาสิ่งแวดล้อมให้เอื้อต่อการออกกําลังกาย
********************************** 19 ธันวาคม 2562
รัฐบาลไทย-ข่าวทำเนียบรัฐบาล-นายกฯ รับรายงานสถานการณ์ไฟป่า หมอกควันภาคเหนือ  ล่าสุดภาพรวมคุณภาพอากาศดีขึ้น ย้ำบังคับใช้กฎหมายหาตัวผู้กระทำความผิด
วันอาทิตย์ที่ 5 เมษายน 2563
นายกฯ รับรายงานสถานการณ์ไฟป่า หมอกควันภาคเหนือ  ล่าสุดภาพรวมคุณภาพอากาศดีขึ้น ย้ําบังคับใช้กฎหมายหาตัวผู้กระทําความผิด
นายกฯ รับรายงานสถานการณ์ไฟป่า หมอกควันภาคเหนือ  ล่าสุดภาพรวมคุณภาพอากาศดีขึ้น ย้ําบังคับใช้กฎหมายหาตัวผู้กระทําความผิด
วันที่ 5 เม.ย.63 ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบรายงานและติดตามสถานการณ์หมอกควันในพื้นที่ภาคเหนืออย่างต่อเนื่อง ล่าสุดพบว่าใน จ.เชียงราย และ จ.เชียงใหม่ ยังคงมีการสะสมของฝุ่นละอองสูงอยู่ แต่บริเวณภาคเหนือตอนล่าง สถานการณ์ฝุ่นละอองดีขึ้นอย่างต่อเนื่อง ซึ่งจากการคาดการณ์สภาพอุตุนิยมวิทยา บริเวณภาคเหนือ มีอากาศร้อน และอาจเกิดฝนฟ้าคะนองบางแห่ง โดยทิศทางลมตะวันตกเฉียงใต้ กําลังปานกลาง จะทําให้ช่วงบ่ายอากาศยกตัว และทําให้การระบายฝุ่นละอองในอากาศดีขึ้น
และเพื่อเป็นการป้องกันและแก้ปัญหาไฟป่าหมอกควันในพื้นที่ นายกรัฐมนตรี ขอความร่วมมือประชาชนในพื้นที่ งดการเผาเศษกิ่งไม้ - ใบไม้ เศษวัสดุการเกษตร และงดเผาป่าในช่วงประกาศห้ามเผาของจังหวัด ร่วมเป็นหูเป็นตาให้เจ้าหน้าที่ ควบคู่กับให้หน่วยงานในพื้นที่เร่งประชาสัมพันธ์ให้ประชาชนเข้าใจถึงผลกระทบที่เกิดจากการเผาด้วย
นายกฯ ย้ําบังคับใช้กฎหมายอย่างเคร่งครัด เร่งหาตัวผู้กระทําผิด และให้ดําเนินคดีอย่างเด็ดขาด เพื่อเป็นตัวอย่างและป้องปรามไม่ให้มีการกระทําผิดในลักษณะเดียวกันอีก นอกจากนี้ยังต้องการระดมสรรพกําลังเข้าระงับเหตุและเฝ้าระวังในระดับหมู่บ้าน ร่วมกับการสนับสนุนอากาศยาน โดรน และ UAV ในการชี้จุด ชี้เบาะแสผู้กระทําความผิด และดับไฟในพื้นที่สูงชันและเข้าถึงยาก
ขณะที่การดูแลสุขภาพของประชาชนหากต้องออกนอกอาคาร ควรปิดปาก และจมูกด้วยหน้ากากอนามัย และถ้ามีอาการจาม น้ํามูกไหล คอแห้ง และไอ ควรดื่มน้ําอุ่นมาก ๆ และหากอาการไม่ดีขึ้นควรพบแพทย์เพื่อตรวจวินิจฉัยเพิ่มเติม ติดตามรับฟังข่าวสารและข้อมูลจากทางราชการอย่างใกล้ชิด เพื่อให้เกิดความเข้าใจ และมีการปฏิบัติตัวได้อย่างถูกต้อง
รัฐบาลไทย-ข่าวทำเนียบรัฐบาล-ก.อุตฯ พร้อมหนุนอุตฯไทยสู่ Thailand 4.0 เชื่อศักยภาพผู้ประกอบการไทย สามารถแข็งขันได้ในตลาดโลก
วันจันทร์ที่ 20 มีนาคม 2560
ก.อุตฯ พร้อมหนุนอุตฯไทยสู่ Thailand 4.0 เชื่อศักยภาพผู้ประกอบการไทย สามารถแข็งขันได้ในตลาดโลก
วันนี้ (20 มีนาคม 2560) กระทรวงอุตสาหกรรมพร้อมหนุนอุตสาหกรรมไทยสู่ Thailand 4.0 เชื่อศักยภาพผู้ประกอบการไทย สามารถแข็งขันได้ในตลาดโลก
วันนี้ 20 มี.ค. 60 นายอุตตม สาวนายน รัฐมนตรีว่าการกระทรวงอุตสาหกรรม กล่าวบรรยายพิเศษ “การขับเคลื่อนอุตสาหกรรมไทยเข้าสู่ยุค Thailand 4.0" ในการประชุมสามัญประจําปี 2560 ของสภาอุตสาหกรรมแห่งประเทศไทย โดยระบุตอนหนึ่งว่า ประเทศไทยกําลังขับเคลื่อนประเทศเข้าสู่ยุค Thailand 4.0 ภายใต้ยุทธศาสตร์การพัฒนาประเทศ 20 ปี โดยในปี 2560-2561 จะเป็นปีแห่งการปฏิบัติให้เห็นเป็นรูปธรรมชัดเจน ซึ่งกระทรวงอุตสาหกรรมพร้อมสนับสนุนเต็มที่ โดยยืนยันทุกโครงการจะสามารถทําให้เห็นผลได้จริง
“ ผมเชื่อว่าผู้ประกอบการไทย มีศักยภาพสูง สามารถแข่งขันได้ในตลาดโลก เพียงแต่ต้องมีการขับเคลื่อนและคิดค้นนวัตกรรมใหม่ เพื่อเพิ่มมูลค่าของสินค้าให้มีมูลค่าสูงได้ ซึ่งนั่นจะสามารถนําพาประเทศให้หลุดพ้นจากประเทศรายได้ปานกลาง ไปสู่รายได้สูงได้ในอนาคต” นายอุตตม กล่าว
รัฐมนตรีว่าการกระทรวงอุตสาหกรรม กล่าวย้ําถึงการพัฒนาใน 4 ด้านหลักที่จะก้าวสู่Thailand 4.0 ได้ คือ 1.การพัฒนาคน 2. การพัฒนาวิสาหกิจ 3.การพัฒนาเทคโนโลยี และอุตสาหกรรมเป้าหมาย และ 4.การพัฒนาโครงสร้างพื้นฐาน
สําหรับการประชุมสามัญประจําปี 2560 ของสภาอุตสาหกรรมแห่งประเทศไทยครั้งนี้ จัดขึ้น ณ ศูนย์การประชุมแห่งชาติสิริกิติ์ โดยมีสมาชิกจากทั่วประเทศเข้าร่วมประชุมกว่า 500 คน
รัฐบาลไทย-ข่าวทำเนียบรัฐบาล-ก.พลังงาน จับมือ ก.พาณิชย์ เดินหน้าดูดซับสต๊อกน้ำมันปาล์มดิบ  สร้างสมดุลย์ราคาช่วยเหลือเกษตรกรปาล์มน้ำมันต่อเนื่อง
วันศุกร์ที่ 1 มีนาคม 2562
ก.พลังงาน จับมือ ก.พาณิชย์ เดินหน้าดูดซับสต๊อกน้ํามันปาล์มดิบ  สร้างสมดุลย์ราคาช่วยเหลือเกษตรกรปาล์มน้ํามันต่อเนื่อง
ในวันนี้ (1 มี.ค. 2562) ณ ห้องประชุมชั้น 15 กระทรวงพลังงาน ดร. ศิริ จิระพงษ์พันธ์ รัฐมนตรีว่าการกระทรวงพลังงาน ได้ร่วมกับ นางสาวชุติมา บุณยประภัศร รัฐมนตรีช่วยว่าการกระทรวงพาณิชย์ ประชุมกับหน่วยราชการของทั้ง  2 กระทรวง
การไฟฟ้าฝ่ายผลิตแห่งประเทศไทย (กฟผ.) และผู้ค้าน้ํามันตามมาตรา 7 เพื่อติดตามผลการดําเนินงานตามมาตรการปรับสมดุลน้ํามันปาล์มของรัฐบาลในการกระตุ้นให้ราคาทลายปาล์มสดอยู่ในระดับไม่ต่ํากว่า 3 บาท/กก อย่างต่อเนื่อง โดยมีผลการประชุมสรุปได้ดังนี้
เพื่อรณรงค์เพิ่มการใช้น้ํามัน B20 ให้มากยิ่งขึ้นอย่างต่อเนื่อง คณะกรรมการบริหารนโยบายพลังงาน ในการประชุมเมื่อวันที่ 25 กุมภาพันธ์ 2562 ได้มีมติขยายระยะเวลาการใช้เงินกองทุนน้ํามันเชื้อเพลิงสร้างส่วนลดราคาน้ํามันดีเซล B20 ให้ต่ํากว่าน้ํามันดีเซลเกรดทั่วไป ลิตรละ 5 บาท ต่อไปอีก 3 เดือน ตั้งแต่วันที่ 1 มีนาคม 62 ถึง 31 พฤษภาคม 62
ให้ผู้ค้าน้ํามันตามมาตรา 7 เร่งขยายเครือข่ายสถานีบริการ (ปั๊มน้ํามัน) ที่มีหัวจ่ายน้ํามันดีเซล B20 เพิ่มเติม จากปัจจุบันที่มีจําหน่ายแล้ว รวม 42 แห่ง (ประกอบด้วย บมจ. ปตท.น้ํามันและค้าปลีก 5 แห่ง บมจ.บางจาก 21 แห่ง บจ.ซัสโก้ ดิลเลอร์ 1 แห่ง และบมจ.ซัสโก้ 15 แห่ง) นอกจากนี้ ยังได้รับแจ้งจาก บจ.เชลล์แห่งประเทศไทย และ บมจ.พีทีจี เอ็นเนอร์ยี่ ที่มีแผนงานจะเริ่มจําหน่ายน้ํามัน B20 ในสถานีบริการ ภายในเดือนมีนาคม 62 นี้
รับทราบรายงานสถิติยอดจําหน่ายน้ํามันดีเซล B20 ในเดือนกุมภาพันธ์ 62 ที่กว่า 15 ล้านลิตร ซึ่งเพิ่มขึ้นเท่าตัวจากยอดจําหน่ายประมาณ 8 ล้านลิตรในเดือนมกราคม โดยกระทรวงพลังงานได้ตั้งเป้าหมายการจําหน่ายน้ํามัน B20 ในเดือนมีนาคมที่ 30 ล้านลิตร และจะเพิ่มเป็น 90 ล้านลิตร/เดือน ภายในเดือนพฤษภาคม 2562 นี้ ซึ่งคาดว่าจะช่วยเพิ่มการดูดซับน้ํามันปาล์มดิบได้สูงถึงประมาณ 1.6 ล้านตัน/ปี
รับทราบความคืบหน้าในการจัดหาน้ํามันปาล์มดิบของการไฟฟ้าฝ่ายผลิตแห่งประเทศไทย (กฟผ.) เพื่อใช้เป็นเชื้อเพลิงในการผลิตไฟฟ้าที่โรงไฟฟ้าบางปะกง ซึ่งปัจจุบันได้ทําสัญญาซื้อน้ํามันปาล์มดิบกับโรงสกัดน้ํามันปาล์มผู้ขาย 23 ราย รวมปริมาณน้ํามันปาล์มดิบตามสัญญาเท่ากับ 118,000 ตัน โดยมีกําหนดการจัดส่งอย่างต่อเนื่องในอัตรา 30,000 ตัน/เดือน และได้จัดส่งจากโรงสกัดน้ํามันปาล์มผู้ขายถึงโรงไฟฟ้าบางปะกงแล้ว 24,000 ตัน และใช้เป็นเชื้อเพลิงแล้ว 16,000 ตัน ทั้งนี้ได้ร่วมมือกับกรมการค้าภายใน กระทรวงพาณิชย์ จัดหาน้ํามันปาล์มดิบครบ แล้ว 160,000 ตัน ในวันที่ 1 มีนาคม 62 รวมทั้งติดตามให้มั่นใจว่าโรงสกัดน้ํามันปาล์มผู้ขายจะรับซื้อทลายปาล์มสดจากเกษตรกรสวนปาล์ม ในราคา 3.20-3.24 บาท/กก ตามสัญญา
รัฐบาลไทย-ข่าวทำเนียบรัฐบาล-กรมบัญชีกลางปรับปรุงวิธีปฏิบัติเบิกจ่ายตรงค่ารักษาพยาบาลประเภทผู้ป่วยนอกเพิ่มเติม
วันศุกร์ที่ 10 สิงหาคม 2561
กรมบัญชีกลางปรับปรุงวิธีปฏิบัติเบิกจ่ายตรงค่ารักษาพยาบาลประเภทผู้ป่วยนอกเพิ่มเติม
กรมบัญชีกลางปรับปรุงวิธีปฏิบัติการเบิกจ่ายตรงค่ารักษาพยาบาลประเภทผู้ป่วยนอกเพิ่มเติม เพื่อให้การปฏิบัติงานเป็นไปด้วยความรวดเร็ว และมีประสิทธิภาพมากขึ้น
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ภายหลังจากกรมบัญชีกลางได้ปรับเปลี่ยนระบบการเบิกจ่ายตรงค่ารักษาพยาบาลประเภทผู้ป่วยนอก โดยใช้บัตรประชาชนแสดงสิทธิเพื่อประกอบการเบิกจ่ายเงินค่ารักษาพยาบาลทุกครั้งที่เข้ารับการรักษา ตั้งแต่วันที่ 4 พฤษภาคม 2561 ในภาพรวมเป็นไปด้วยความเรียบร้อย และมีบางกรณีที่ต้องปรับปรุงเพื่อให้เกิดความคล่องตัวของผู้ปฏิบัติงานและผู้มีสิทธิให้มากขึ้น กรมบัญชีกลางจึงได้กําหนดวิธีปฏิบัติเพิ่มเติม ดังนี้
1. หลังจากผู้ป่วยเข้ารับการรักษาและทําธุรกรรมแล้ว จะได้รับใบแสดงรายการค่าใช้จ่าย (Sale Slip) เพียง 1 ใบ และไม่ต้องลงนามใน Sale Slip ซึ่งเดิมสถานพยาบาลต้องพิมพ์ Sale Slip จํานวน 2 ใบ ให้ผู้ป่วย 1 ใบ และสําหรับสถานพยาบาลเก็บไว้เอง 1 ใบ
2. ผู้ป่วยบางกรณีไม่ต้องแสดงตน ณ สถานพยาบาล ประกอบด้วย (1) ผู้ป่วยโรคจิตเวช (2) ผู้ป่วยที่ป่วยระยะสุดท้ายของโรค (Palliative Care) และ (3) ผู้ป่วยที่มีกําหนดนัดเข้ารับการรักษาประเภทผู้ป่วยนอก ณ สถานพยาบาลแห่งอื่น ในขณะที่ตนเข้ารับการรักษาเป็นผู้ป่วยใน ณ สถานพยาบาลอีกแห่งหนึ่ง ผู้ดูแลสามารถนําบัตรประชาชนของผู้ป่วยมาแสดงเพื่อเข้ารับการรักษาแทนได้ เพื่อให้โรงพยาบาลสามารถดูแลผู้ป่วยกลุ่มดังกล่าวได้สะดวกยิ่งขึ้น
3. กําหนดหัวข้อการใช้งานระบบ KTB Corporate Online ให้โรงพยาบาลรับทราบว่าจะสามารถใช้งานได้ในกรณีใดบ้าง ดังนี้ (1) ผู้ป่วยฉุกเฉินและไม่ได้นําบัตรประชาชนมาด้วย (2) ผู้ป่วยที่ถูกพิพากษาให้ลงโทษจําคุก และ (3) ผู้ป่วยที่เข้ารับการรักษานอกเวลาราชการ และไม่มีเจ้าหน้าที่การเงินปฏิบัติงานในช่วงเวลาดังกล่าว โดยผู้ป่วยต้องลงชื่อในคําขอใช้สิทธิสวัสดิการรักษาพยาบาลข้าราชการ ณ สถานพยาบาลที่เข้ารับการรักษาเพื่อใช้ในการตรวจสอบ จากเดิมสามารถทําได้ในกรณีที่เครื่อง EDC (Electronic Data Capture) ไม่สามารถใช้งานได้ และกรณีที่มีการยกเลิกรายการที่ผิดพลาดภายหลังจากวันที่ทําการเบิกจ่ายตรงเท่านั้น
อธิบดีกรมบัญชีกลาง กล่าวในตอนท้ายว่า การกําหนดแนวปฏิบัติการเบิกจ่ายตรงเงินสวัสดิการค่ารักษาพยาบาลประเภทผู้ป่วยนอกเพิ่มเติมในครั้งนี้ เพื่อให้ผู้มีสิทธิ ส่วนราชการ และสถานพยาบาล เข้าใจวิธีการปฏิบัติในกรณีต่าง ๆ เป็นไปในแนวทางเดียวกัน สามารถใช้สิทธิเบิกจ่ายตรงได้อย่างถูกต้อง และมีประสิทธิภาพมากขึ้น
รัฐบาลไทย-ข่าวทำเนียบรัฐบาล-พิธีพระราชทานปริญญาบัตร มหาวิทยาลัยราชภัฏเขตภาคเหนือ
วันจันทร์ที่ 9 มกราคม 2560
พิธีพระราชทานปริญญาบัตร มหาวิทยาลัยราชภัฏเขตภาคเหนือ
สมเด็จพระเจ้าอยู่หัวมหาวชิราลงกรณ บดินทรเทพยวรางกูร เสด็จพระราชดําเนินในพิธีพระราชทานปริญญาบัตรแก่ผู้สําเร็จการศึกษาจากมหาวิทยาลัยราชภัฏเขตภาคเหนือ 8 แห่ง ประจําปีการศึกษา 2557-2558
พิธีพระราชทานปริญญาบัตรมหาวิทยาลัยราชภัฏเขตภาคเหนือ
วันที่สอง:วันเสาร์ที่7มกราคม2560
ผู้สําเร็จการศึกษาที่เข้ารับพระราชทานปริญญาบัตรในวันที่สอง (วันเสาร์ที่ 7 มกราคม 2560) ประกอบด้วยมหาวิทยาลัยราชภัฏพิบูลสงคราม จํานวน 2,851 คน และมหาวิทยาลัยราชภัฏอุตรดิตถ์ จํานวน 2,632 คน รวมทั้งสิ้น 5,483 คน โดยมีพล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการพร้อมด้วย ดร.สุภัทร จําปาทอง เลขาธิการคณะกรรมการการอุดมศึกษา, ดร.สมบูรณ์ เสงี่ยมบุตร นายกสภามหาวิทยาลัยราชภัฏพิบูลสงคราม, ดร.สาคร สร้อยสังวาลย์ อธิการบดีมหาวิทยาลัยราชภัฏพิบูลสงคราม, ศาสตราจารย์ เกษม จันทร์แก้ว นายกสภามหาวิทยาลัยราชภัฏอุตรดิตถ์, ผศ.เรืองเดช วงศ์หล้า อธิการบดีมหาวิทยาลัยราชภัฏอุตรดิตถ์ ตลอดจนคณะผู้บริหารมหาวิทยาลัย นักศึกษา และประชาชน ร่วมเฝ้าฯ รับเสด็จ
พิธีพระราชทานปริญญาบัตรมหาวิทยาลัยราชภัฏเขตภาคเหนือ
วันแรก:วันศุกร์ที่6มกราคม2560
ผู้สําเร็จการศึกษาที่เข้ารับพระราชทานปริญญาบัตรในวันแรก ประกอบด้วยมหาวิทยาลัยราชภัฏเชียงใหม่ จํานวน 5,547 คน โดยมีม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการพร้อมด้วย ดร.สุภัทร จําปาทอง เลขาธิการคณะกรรมการการอุดมศึกษา, ดร.ถนอม อินทรกําเนิด นายกสภามหาวิทยาลัยราชภัฏเชียงใหม่, รศ.ประพันธ์ ธรรมไชย อธิการบดีมหาวิทยาลัยราชภัฏเชียงใหม่ ตลอดจนคณะผู้บริหารมหาวิทยาลัย นักศึกษา และประชาชน ร่วมเฝ้าฯ รับเสด็จ
รัฐบาลไทย-ข่าวทำเนียบรัฐบาล-“ยุติธรรม” สร้างการรับรู้กรณีการช่วยเหลือจำเลยในคดีอาญา ผ่านรายการ “แพะเดอะซีรีย์”
วันพฤหัสบดีที่ 26 เมษายน 2561
“ยุติธรรม” สร้างการรับรู้กรณีการช่วยเหลือจําเลยในคดีอาญา ผ่านรายการ “แพะเดอะซีรีย์”
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม ให้สัมภาษณ์ในประเด็น “การช่วยเหลือจําเลยในคดีอาญา”
ในวันพุธที่ ๒๕ เมษายน ๒๕๖๑ เวลา ๑๓.๓๐ น. ณ ห้องรับรองกระทรวงยุติธรรม ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม ให้สัมภาษณ์ในประเด็น “การช่วยเหลือจําเลยในคดีอาญา” กรณี จ่าอากาศเอก อภิชาต ขําศรี ซึ่งถูกจับกุมในข้อหามียาเสพติดไว้ในครอบครองเพื่อจําหน่ายในพื้นที่จังหวัดพระนครศรีอยุธยา และได้เข้าร้องทุกข์ต่อกระทรวงยุติธรรม เพื่อขอความเป็นธรรมและตรวจสอบข้อเท็จจริง ซึ่งต่อมาศาลจังหวัดพระนครศรีอยุธยาได้พิพากษายกฟ้อง รวมทั้งนําเสนอแนวทางการให้ความช่วยเหลือประชาชนของหน่วยงานในสังกัดกระทรวงยุติธรรม เพื่อให้ได้รับความเป็นธรรมอย่างเท่าเทียม สะดวก และรวดเร็ว
ทั้งนี้ กําหนดออกอากาศผ่านทางรายการ "แพะ เดอะซีรีส์" ในวันพฤหัสบดีที่ ๑๗ พฤษภาคม ๒๕๖๑ เวลา ๒๐.๓๐ - ๒๑.๑๐ น. ทางสถานีโทรทัศน์ไทยพีบีเอส
รัฐบาลไทย-ข่าวทำเนียบรัฐบาล-โครงการอินเทอร์เน็ตสำหรับผู้มีรายได้น้อยภายใต้โครงการลงทะเบียนเพื่อสวัสดิการแห่งรัฐปี 2560
วันอังคารที่ 28 สิงหาคม 2561
โครงการอินเทอร์เน็ตสําหรับผู้มีรายได้น้อยภายใต้โครงการลงทะเบียนเพื่อสวัสดิการแห่งรัฐปี 2560
กระทรวงการคลังจึงได้เสนอโครงการอินเทอร์เน็ตสําหรับผู้มีรายได้น้อยฯ เข้าสู่การพิจารณาของคณะรัฐมนตรี เมื่อวันที่ 28 สิงหาคม 2561 โดยผ่านการหารือร่วมกับ สํานักงาน กสทช. และสํานักนายกรัฐมนตรี
กระทรวงการคลัง แถลงข่าวโครงการอินเทอร์เน็ตสําหรับผู้มีรายได้น้อยภายใต้โครงการลงทะเบียนเพื่อสวัสดิการแห่งรัฐปี 2560 (โครงการอินเทอร์เน็ตสําหรับผู้มีรายได้น้อยฯ) ว่า “สืบเนื่องจากโครงการลงทะเบียนเพื่อสวัสดิการแห่งรัฐปี 2560 กระทรวงการคลังได้จัดทํามาตรการบรรเทาค่าใช้จ่ายในชีวิตประจําวันของผู้มีรายได้น้อยผ่านบัตรสวัสดิการแห่งรัฐ และมาตรการยกระดับคุณภาพชีวิตผู้ถือบัตรสวัสดิการแห่งรัฐ นอกจากนี้ เพื่อตอบสนองนโยบายของรัฐบาลในการแก้ไขปัญหาความยากจน และเพื่อสนับสนุนให้ผู้มีรายได้น้อยผู้มีรายได้น้อยสามารถเข้าถึงข้อมูลข่าวสารของภาครัฐ ข้อมูลส่งเสริมการพัฒนาตนเองของผู้มีรายได้น้อย และข้อมูลที่เป็นประโยชน์ต่อการประกอบอาชีพ เช่น สภาพดินฟ้าอากาศ ราคาสินค้าเกษตร เป็นต้น กระทรวงการคลังจึงได้เสนอโครงการอินเทอร์เน็ตสําหรับผู้มีรายได้น้อยฯ เข้าสู่การพิจารณาของคณะรัฐมนตรี เมื่อวันที่ 28 สิงหาคม 2561 โดยผ่านการหารือร่วมกับ สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สํานักงาน กสทช.) และสํานักนายกรัฐมนตรี”
ทั้งนี้ รายละเอียดเกี่ยวกับกลไกการดําเนินงานและเนื้อหาของข้อมูลข่าวสาร กระทรวงการคลังจะหารือร่วมกับ สํานักงาน กสทช. และสํานักนายกรัฐมนตรีต่อไป
สํานักนโยบายเศรษฐกิจมหภาค สํานักงานเศรษฐกิจการคลัง
โทร. 0 2273 9020 ต่อ 3244, 3279, 3224
รัฐบาลไทย-ข่าวทำเนียบรัฐบาล-โฆษกรัฐบาลแจง นาโนไฟแนนซ์เติบโตต่อเนื่อง ปล่อยสินเชื่อรายย่อยแล้วกว่า 4 หมื่นราย วงเงิน 1.05 พันลบ. มุ่งสนับสนุนแหล่งเงินทุนแก่ผู้มีรายได้น้อยและลูกหนี้นอกระบบ ชี้เอ็นพีแอลต่ำเพียง
วันจันทร์ที่ 28 พฤศจิกายน 2559
โฆษกรัฐบาลแจง นาโนไฟแนนซ์เติบโตต่อเนื่อง ปล่อยสินเชื่อรายย่อยแล้วกว่า 4 หมื่นราย วงเงิน 1.05 พันลบ. มุ่งสนับสนุนแหล่งเงินทุนแก่ผู้มีรายได้น้อยและลูกหนี้นอกระบบ ชี้เอ็นพีแอลต่ําเพียง
โฆษกรัฐบาลแจง นาโนไฟแนนซ์เติบโตต่อเนื่อง ปล่อยสินเชื่อรายย่อยแล้วกว่า 4 หมื่นราย วงเงิน 1.05 พันลบ. มุ่งสนับสนุนแหล่งเงินทุนแก่ผู้มีรายได้น้อยและลูกหนี้นอกระบบ ชี้เอ็นพีแอลต่ําเพียง 0.82%
วันที่ 27 พฤศจิกายน 2559 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ธุรกิจสินเชื่อรายย่อยเพื่อการประกอบอาชีพภายใต้การกํากับ (นาโนไฟแนนซ์) ยังคงเติบโตอย่างต่อเนื่อง โดยนับตั้งแต่เริ่มดําเนินการในปี 2558 มีผู้ประกอบการที่ได้รับใบอนุญาตให้ประกอบธุรกิจเปิดดําเนินการแล้ว 22 ราย ได้แก่ ธนาคารพาณิชย์ 1 ราย และสถาบันการเงินที่ไม่ใช่ธนาคาร 21 ราย มียอดสินเชื่อที่รอจ่ายรวม 893 ล้านบาท จาก 36,414 บัญชี หรือเฉลี่ย 24,527 บาทต่อบัญชี เพิ่มขึ้นจากช่วงครึ่งแรกของปี 2559
“หนี้ที่ไม่ก่อให้เกิดรายได้ (เอ็นพีแอล) ของสินเชื่อนาโนไฟแนนซ์ จนถึงขณะนี้คิดเป็นเพียงร้อยละ 0.82 หรือ 7.32 ล้านบาทเท่านั้น ซึ่งยังถือว่าต่ํามาก เมื่อเทียบกับเอ็นพีแอลของสินเชื่อธุรกิจขนาดกลางและขนาดย่อม (เอสเอ็มอี) ของธนาคารพาณิชย์”
พลโท สรรเสริญ กล่าวต่อว่า ณ สิ้นเดือนสิงหาคม 2559 มีการให้สินเชื่อแก่ประชาชนรายย่อยแล้ว จํานวน 40,547 ราย เป็นวงเงินรวม 1,053.50 ล้านบาท ส่งผลให้ประชาชนที่มีรายได้น้อยเข้าถึงแหล่งเงินทุนเพื่อนําไปประกอบอาชีพ และยังช่วยให้ลูกหนี้นอกระบบที่มีศักยภาพสามารถรีไฟแนนซ์เข้าสู่ระบบได้ โดยมีอัตราดอกเบี้ยที่ต่ํากว่าและมีการทวงถามหนี้อย่างเป็นธรรม
ทั้งนี้ รัฐบาลได้จัดทํามาตรการสินเชื่อนาโนไฟแนนซ์ โดยอนุญาตให้มีผู้ประกอบธุรกิจสินเชื่อรายย่อยประเภทใหม่ เพื่อสนับสนุนการเข้าถึงแหล่งเงินทุนสําหรับผู้ประกอบอาชีพรายย่อยที่ไม่มีรายได้ประจํา ไม่ต้องใช้หลักประกัน โดยกู้เงินได้ไม่เกินรายละ 100,000 บาท
สําหรับผู้ประกอบธุรกิจที่ประสงค์จะขอใบอนุญาตให้สินเชื่อนาโนไฟแนนซ์สามารถยื่นแบบฟอร์มได้ที่ ธนาคารแห่งประเทศไทย สํานักงานใหญ่และสํานักงานภาค หรือ โทร. 0 2283 5828 หรือ กระทรวงการคลัง 0 2273 9020 ต่อ 3288 ส่วนประชาชนทั่วไปที่ประสงค์จะขอสินเชื่อดังกล่าว สอบถามได้ที่ศูนย์คุ้มครองผู้ใช้บริการทางการเงิน โทร. 1213
----------------------
รัฐบาลไทย-ข่าวทำเนียบรัฐบาล-รองนายกรัฐมนตรี เดินทางไปเข้าร่วมการประชุม WEF ที่เวียดนาม
วันอังคารที่ 11 กันยายน 2561
รองนายกรัฐมนตรี เดินทางไปเข้าร่วมการประชุม WEF ที่เวียดนาม
รองนายกรัฐมนตรีเดินทางไปเข้าร่วมการประชุม WEF ที่เวียดนาม
ตามที่สาธารณรัฐสังคมนิยมเวียดนาม จะเป็นเจ้าภาพจัดการประชุม World Economic Forum (WEF)
on ASEAN ประจําปี 2561 ณ กรุงฮานอย ระหว่างวันที่ 11-12 กันยายน 2561 นั้น
ในการนี้พลเอก ประยุทธ์ จันทร์โอชา นายกรัฐมนตรีได้มอบหมายให้พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นผู้แทนเข้าร่วมประชุม WEF on ASEAN ดังกล่าว โดยมีกําหนดการที่สําคัญ คือ
วันที่ 11 กันยายน 2561
เวลา 19.05 น.  ออกเดินทางจากท่าอากาศยานสุวรรณภูมิไปยังกรุงฮานอย สาธารณรัฐสังคมนิยมเวียดนาม
วันที่ 12 กันยายน 2561
เวลา 10.15 น. - เข้าร่วมพิธีเปิดการประชุม ฯ ณ ศูนย์การประชุมแห่งชาติ กรุงฮานอย
- เข้าร่วมการอภิปรายในหัวข้อ “ อนาคตของอาเซียนในยุคการปฏิวัติอุตสาหกรรม ครั้งที่ 4”
เวลา 17.30 น. เข้าร่วมการอภิปรายในการประชุมวาระพิเศษในหัวข้อ ” A New Vision for the Mekong Region”
เวลา 20.45 น. เดินทางกลับประเทศไทย
....................................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-นายกรัฐมนตรีมอบโล่เกียรติบัตรสำหรับเยาวชนที่ผ่านการประกวดศิลปะ โครงการพัฒนาศักยภาพเด็กและเยาวชนด้วยศิลปะใน 3 จังหวัดชายแดนภาคใต้
วันจันทร์ที่ 3 กุมภาพันธ์ 2563
นายกรัฐมนตรีมอบโล่เกียรติบัตรสําหรับเยาวชนที่ผ่านการประกวดศิลปะ โครงการพัฒนาศักยภาพเด็กและเยาวชนด้วยศิลปะใน 3 จังหวัดชายแดนภาคใต้
นายกรัฐมนตรีมอบโล่เกียรติบัตรสําหรับเยาวชนที่ผ่านการประกวดศิลปะ โครงการพัฒนาศักยภาพเด็กและเยาวชนด้วยศิลปะใน 3 จังหวัดชายแดนภาคใต้
วันนี้ (3 ก.พ. 63) เวลา 09.30 น. ณ ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีพร้อมมอบโล่แก่เด็กและเยาวชนที่ผ่านการประกวดศิลปะ โครงการพัฒนาศักยภาพเด็กและเยาวชนด้วยศิลปะใน 3 จังหวัดชายแดนภาคใต้ (จังหวัดยะลา ปัตตานี และนราธิวาส) ภายใต้หัวข้อ “พลังแห่งรัก” พร้อมมอบของที่ระลึกให้แก่ตัวแทนเด็ก และเยี่ยมชมนิทรรศการผลงานที่ได้รับรางวัล โดยมีนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ นําเด็กและเยาวชนในสามจังหวัดชายแดนภาคใต้ เข้าเยี่ยมคารวะพร้อมรับโอวาท สรุปสาระสําคัญ ดังนี้
นายกรัฐมนตรีกล่าวชื่นชมและแสดงความยินดีกับเด็กที่ผ่านการประกวดศิลปะเด็กสามจังหวัดชายแดนภาคใต้ทั้ง 52 รางวัล ทําให้เห็นถึงความพยายามของเยาวชนในการร่วมพัฒนาประเทศให้เติบโตก้าวไปข้างหน้า ไทยเป็นประเทศที่มีวัฒนธรรม อัตลักษณ์ ศาสนาต่างๆ อยู่ร่วมกันด้วยความสุข แม้จะมีสถานการณ์เกิดขึ้นทุกคนมีความเข้มแข็งและพยายามขับเคลื่อนประเทศไทยให้เดินไปข้างหน้า นายกรัฐมนตรียังกล่าวเปรียบเทียบเด็กว่าเหมือนผ้าขาว บริสุทธิ์ อาจจะถูกแต่งแต้มสีสันจึงต้องอาศัยแรงสนับสนุนทั้งจากรัฐบาลและหน่วยงานที่เกี่ยวข้องด้วย สําหรับสถานการณ์ในสามจังหวัดชายแดนภาคใต้ในปัจจุบันนั้นอยู่ในเกณฑ์ที่น่าพอใจ ความรุนแรงลดน้อยลง แต่รัฐบาลยังต้องเร่งแก้ปัญหาต่อเนื่องและให้เร็วที่สุด ด้วยการเสริมมาตรการด้านการพัฒนา ส่งเสริมพหุสังคมและวัฒนธรรม ใช้ความรักพ่อแม่ ครอบครัว รักคนอื่น รักอาจารย์ ซึ่งเป็นองค์ประกอบที่ทําให้คนไทยมีคุณค่า ไม่ว่าจะอยู่ภาคใด เชื้อชาติใด นายกรัฐมนตรียังกล่าวถึงประโยชน์ของศิลปะว่า การวาดรูประบายสีเป็นทั้งทักษะและกิจกรรมที่ทําให้เด็กและเยาวชนได้รับความเพลิดเพลิน เกิดความสงบ มีสมาธิ เป็นประโยชน์ทั้งต่อพัฒนาการของเด็กและเยาวชนทั้งด้านร่างกาย ความคิดสร้างสรรค์ จินตนาการ ส่งผลให้เด็กและเยาวชนได้เติบโตเป็นประชากรที่มีคุณภาพต่อไป
นายกรัฐมนตรีกล่าวถึงการเดินทางไปยังภาคใต้ที่ผ่านมาว่า ดีใจที่ได้มีโอกาสพบปะพูดคุยกับนักเรียนเห็นถึงความตั้งใจในการพัฒนาตน กล้าการพูด กล้าแสดง แสดงออกในสิ่งที่เป็นประโยชน์สะท้อนให้เห็นถึงน้ําใจของเด็กๆ สิ่งสําคัญขึ้นอยู่กับว่าใครจะไปแต่งแต้มเติมเต็มให้เขาในสิ่งที่ดีและไม่ดี รัฐบาลจึงน้อมนําแนวทางของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงรับสั่ง “พอเพียง มีเหตุมีผล พอประมาณ และมีภูมิคุ้มกันที่ดี” ประกอบด้วยความรู้และคุณธรรมเป็นเงื่อนไขสําคัญ เพื่อสร้างภูมิต้านทานและภูมิคุ้มกันรวมทั้งส่งเสริมกิจกรรมกีฬาและดนตรีในพื้นที่จังหวัดภาคใต้ นายกรัฐมนตรียังขอให้เยาวชนคนรุ่นใหม่หันมาเล่นกีฬาเพื่อพัฒนาทักษะและสุขภาพที่ดี เพื่อเป็นช้างเผือกสําหรับวงการกีฬาของไทยต่อไป
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- “ยุติธรรม” จัดสอนภาษามลายูปาตานีให้กับบุคลากรเพื่อใช้ในการให้บริการประชาชน
วันจันทร์ที่ 4 กันยายน 2560
“ยุติธรรม” จัดสอนภาษามลายูปาตานีให้กับบุคลากรเพื่อใช้ในการให้บริการประชาชน
นายวิทยา สุริยะวงค์ รองปลัดกระทรวงยุติธรรม เป็นประธานในพิธีเปิดโครงการพัฒนาศักยภาพบุคลากรในสังกัดกระทรวงยุติธรรม เพื่อยกระดับการปฏิบัติงาน
(การอบรมภาษามลายูปาตานีเบื้องต้น)
เมื่อวันจันทร์ที่ ๔ กันยายน ๒๕๖๐ เวลา ๐๙.๐๐ น.
นายวิทยา สุริยะวงค์ รองปลัดกระทรวงยุติธรรม
เป็นประธานในพิธีเปิดโครงการพัฒนาศักยภาพบุคลากรในสังกัดกระทรวงยุติธรรม เพื่อยกระดับการปฏิบัติงาน
(การอบรมภาษามลายูปาตานีเบื้องต้น) ระหว่างวันที่ ๔ – ๖ กันยายน ๒๕๖๐
เพื่อพัฒนาทักษะด้านภาษาต่างประเทศ โดยเฉพาะภาษาอาเซียน ให้กับบุคลากรในสังกัดกระทรวงยุติธรรม
รวมถึงเพื่อช่วยให้การปฏิบัติหน้าที่ในกระบวนการยุติธรรมและการให้บริการประชาชน
ทั้งชาวไทยและชาวต่างประเทศได้อย่างมีประสิทธิภาพมากยิ่งขึ้น
โดยมี นายอัสนีย์ สังขเนตร ผู้อํานวยการกองการต่างประเทศ
เจ้าหน้าที่ที่เกี่ยวข้อง และผู้เข้าร่วมอบรมจํานวน ๓๕ คน เข้าร่วมฯ
ณ วิทยาลัยกิจการยุติธรรม สํานักงานกิจการยุติธรรม อาคารรัฐประศาสนภักดี ศูนย์ราชการเฉลิมพระเกียรติฯ
โอกาสนี้ รองปลัดกระทรวงยุติธรรม กล่าวว่า ภารกิจที่สําคัญของกระทรวงยุติธรรม คือการอํานวยความยุติธรรม
เพื่อให้ประชาชนเข้าถึงความยุติธรรมอย่างเท่าเทียม ซึ่งผู้รับบริการมีทั้งชาวไทยและชาวต่างประเทศ
การติดต่อสื่อสารจึงมีความสําคัญเป็นอย่างยิ่งที่จะทําให้เกิดความเข้าใจซึ่งกันและกัน
ตลอดจนเสริมสร้างภาพลักษณ์และทัศนคติที่ดีต่อกันทั้งในระดับประเทศและระดับนานาชาติ
ดังนั้น กระทรวงยุติธรรมจึงได้ให้ความสําคัญกับการพัฒนาศักยภาพของบุคลากร
ให้มีความรู้ ความสามารถในการใช้ภาษาต่างประเทศหรือภาษาท้องถิ่น
เพื่อใช้ในการติดต่อสื่อสารสําหรับการปฏิบัติราชการให้มีประสิทธิภาพมากยิ่งขึ้น